සිවපාක්‍ය සුන්දරම් මහත්මිය හමුවේ නඩුව කැඳවූ අවස්ථාවේදී සැකකරුවන්ගේ නීතිඥ රුවන් ප්‍රනාන්දු මහතා හඳුනාගැනීමේ පෙරෙට්ටුවකින් සැකකරුවන් දෙදෙනෙකු හඳුනාගෙන තිබීමත් පොලිස් විමර්ශන කටයුතු බොහෝදුරට අවසන්ව තිබීමත් සැකකරුවන් රක්ෂිත බන්ධනාගාර ගතව සිටි කාලයත් සලකා ඇප නියම කරන ලෙස ඉල්ලා සිටියේය.සැකකරුවන් හලාවත ප්‍රදේශයේ ස්ථිර පදිංචිකරුවන් වන බැවින්, ඇපකරුවන් ලෙස හලාවත පදිංචිකරුවන් ඉදිරිපත් කළ හැකි බවද නීතිඥවරයා අධිකරණයට කීය.රංගේ බණ්ඩාර මහතා වෙනුවෙන් පෙනී සිටි නීතිඥ සංජීව සෙනෙවිරත්න මහතා, තුවාලකරුවන රංගේ බණ්ඩාර මහතා මෙතෙක් පොලිසියට ප්‍රකාශයක් නොදීමත් ඔහු තවමත් ප්‍රතිකාර ලැබීමත් හේතුවෙන් සැකකරුවන්ට ඇප ලබාදීම ගැන තමා විරුද්ධ වන බව කීය.මෙම සිද්ධියේදී රංගේ බණ්ඩාර මන්ත්‍රීවරයාගේ ආරක්ෂක පොලිස් නිලධාරියාගේ රාජකාරියට බාධා කරමින් ඔහු අතතිබූ තුවක්කුව මංකොල්ල කා ඇති බවද පොදු දේපළ පනත යටතට ගැනෙන මෙම නඩුවට මෙම අධිකරණයෙන් ඇපදීමේ හැකියාවක් නැති බවද පැමිණිල්ලේ නීතිඥවරයා කීය.එමෙන්ම පැමිණිල්ල සඳහන් කර ඇති ආකාරයට පොලිසියට තවත් සැකකරුවන් අත්අඩංගුවට ගැනීමට තිබෙන බවත් නීතිඥ සංජීව සෙනෙවිරත්න මහතා පැවසීය.ඊට පිළිතුරු දෙමින් සැකකරුවන්ගේ නීතිඥ රුවන් ප්‍රනාන්දු මහතා පැමිණිල්ල සඳහන් කරන අනෙක් සැකකරුවන් පොලිසිය කවර දිනයක අත්අඩංගුවට ගනීදැයි යන්න කිව නොහැකි බැවින් සැකකරුවන් රක්ෂිත බන්ධනාගාර ගතව සිටි කාලය සලකා සුදුසු ඇපයක් මත මුදාහරින්නැයි ඉල්ලීය.දෙපක්ෂයේම නීතිඥයන් ඉදිරිපත් කරුණු කෙරෙහි අවධානය යොමුකළ දිසා විනිසුරුවරිය නඩුව පසුව කැදවන බව දන්වා විභාගය පස්වරුවට තැබුවාය.ඒ අනුව එදින පස්වරුවේ නඩුව නැවත කැඳවූ අවස්ථාවේ රංගේ බණ්ඩාර මහතාගේ නීතිඥ සංජීව සෙනෙවිරත්න මහතා පැමිණිල්ලේ පළමුවන සාක්ෂිකරු වන හලාවත සිංහපුර පාරේ පදිංචි අබුල් හසන් අබ්දුල් ජෙමියුන් මහතා අධිකරණයේ අවසරය මත ඉදිරිපත් කළේය.තමාගේ පැමිණිල්ලේ උදයංග නමැති සැකකරුවකු ගැන සඳහන් කර ඇති නමුත් පොලිසිය ඔහු අත්අඩංගුවට ගෙන නැති බව සාක්ෂිකරු කීය.